Jordy Caicedo

Jordy Josué Caicedo Medina (sündinud 18. novembril 1997 Machalas) on Ecuadori jalgpallur, kes mängib ründajana Mehhiko kõrgliigaklubis Atlas ja Ecuadori jalgpallikoondises.

Ecuadori kõrgliigas debüteeris ta 2015. aastal Universidad Católica meeskonnas.

Aastatel 2019–2021 mängis ta Brasiilia esiliigaklubis Vitória.

2021. aasta veebruaris liitus ta Bulgaaria kõrgliigaklubiga Sofia CSKA.https://www.transfermarkt.com/jordy-caicedo/profil/spieler/360412 (vaadatud 20.12.2021) Hooajal 2021/22 lõi Caicedo Bulgaaria kõrgliigas 16 väravat, millega oli liigas paremuselt teine väravalööja. Caicedo valiti meeskonnakaaslase Jurgen Mattheijga 2021. aasta Bulgaaria kõrgliiga parimaks välismängijaks.

2022. aasta juulis siirdus ta Mehhiko kõrgliigaklubisse Tigres UANL. Hooaja 2022/23 teises pooles oli ta laenul Türgi kõrgliigaklubis Sivasspor. Seejärel läks ta laenule klubisse Atlas.

Ecuadori jalgpallikoondises debüteeris Caicedo 4. juunil 2021 MM-i valikmängus Brasiilia vastu. Koondisekarjääri esimese värava lõi ta 25. märtsil 2022 MM-i valikmängus Paraguay vastu. Ta on kuulunud Ecuadori koondisse 2021. ja 2024. aasta Copa Américal.

 Saavutused 
Sofia CSKA
Bulgaaria karikas 2020–21

 Viited 

Kategooria:Ecuadori jalgpallurid
Kategooria:Esporte Clube Vitória mängijad
Kategooria:Tigres UANL-i jalgpallurid
Kategooria:Liga MX-i mängijad
Kategooria:Süper Ligi mängijad
Kategooria:Sündinud 1997